Teks: Doel ude seminggu enih ngerengek ke Enyak Babeh biar dibolein peliara kucing. Kedemenan bangat die ame ntu hewan atu gegara sering liatin pideo-pideo lucu soal kucing. Terus, gegara diremehin ame Enyak Babeh, katenye Doel cuman mao lucunye doang, Doel langsung nongtonin ame baca-baca juge soal melihara kucing. Hal-hal nyang kudu disiapin, soal penyakit kucing, biaya sebulan kudu nyiapin berape, bahkan ampe manpaat melihara kucing juge die cari tau. Keitung ude seminggu enih Doel kekeh bangat ke Enyak Babeh bari ngasi tau hal-hal nyang ude die baca ame tongton ntu, akhirnye Enyak Babeh setuju juge. Diadopsi lah kucing pasar nyang selame enih udeh jadi inceran Doel. Masi kecil, sekitar 3 bulan kurang. Enyak sengaja nyuruhnye ngambil kucing domestik aje biar Doel kagak kaget pas ngerawatnye. Ame Doel, ntu kucing dibeliin kandang, makanan sekarung, tempat makannye, susu kucing, pitamin, ame kebutuhan die laennye, kek maenan bulu-bulu, laser, banyak, dah! Doel hepi, Enyak dan Babeh pun tenang.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi